прилагат, и образците за таблици.
 7)
 Насоки относно мониторинга, обхващащи елементите, които трябва да бъдат включени в годишните доклади за изпълнението, правилата, които да се прилагат, и образците за таблици.
 8)
 Насоки за оценка на стойностите на показателите за допълнителни резултати, включващи определяне на съответната популация от проекти, стратегии за правене на извадки, подходящи методики, източници на данни и методи за оценка.
 9)
 Насоки относно оценяването на въздействието на ПРСР, обхващащи целите и използването на показатели за въздействието, връзките между политиката за развитие на селските райони и другите политики и фактори, които засягат стойностите на показателите за въздействието, и предложените методи за оценка на нетния ефект от интервенциите за развитие на селските райони.
 10)
 Насоки за отговори на общите въпроси за оценка на развитието на селските райони, включващи връзките с интервенционната логика и общите показатели, и предлагащи допълнителни данни, критерии за преценка и диапазон от възможни подходи, които могат да бъдат използвани за отговори на въпросите.
 11)
 Насоки за последваща оценка на ПРСР за периода 2014—2020 г., които обхващат целите, процеса и обхвата на оценката, предоставят методологична подкрепа и определят добрите практики, включително примерни образци за аспектите на оценката.
 ПРИЛОЖЕНИЕ VII
 Структура и съдържание на годишните доклади за изпълнението (посочени в член 50 от Регламент (ЕС) No 1303/2013 и член 75 от Регламент (ЕС) No 1305/2013)
 1. Ключова информация относно изпълнението на програмата и нейните приоритети
 а) Финансови данни
 Финансови данни за изпълнението, които представят отчет на направените и включените в декларациите разходи за всяка мярка и област с поставен акцент. Те обхващат общо направените публични разходи, както и възстановяванията на средства и корекциите, направени от държавите членки през предходната календарна година.
 б) Общи и специфични за програмата показатели и количествени целеви стойности
 Информация относно изпълнението на ПРСР, измерено посредством общи и специфични показатели, включително на постигнатия напредък спрямо целите, поставени за всяка област с поставен акцент, и относно постигнатите в сравнение с планираните резултати, както са изложени в плана за показателите. Считано от годишния доклад за изпълнението, който ще бъде представен през 2017 г., постиженията във връзка с етапните цели, определени в рамката на изпълнението (таблица Е). Допълнителна информация относно етапа на изпълнение на ПРСР се предоставя чрез данни за финансовите ангажименти по мерки и области с поставен акцент и свързания с тях очакван напредък в постигането на целите.
 Таблици:
 —
 Таблица А: Поети разходни задължения по мерки и области с поставен акцент
 —
 Таблица Б: Показатели за реализирани резултати по мерки и области с поставен акцент
 —
 Таблица В: Разбивка за съответните резултати и мерки по типове области, пол и/или възраст
 —
 Таблица Г: Напредък към постигане на целите
 —
 Таблица Д: Мониторинг на преходните мерки
 —
 Таблица Е: Постигане на показателите от рамката на изпълнението
 2. Напредъкът в изпълнението на плана за оценка се представя както следва:
 а)
 Описание на евентуални изменения, направени в плана за оценка на ПРСР през годината, със съответната обосновка.
 б)
 Описание на предприетите дейности за оценка през годината (във връзка с раздел 3 на плана за оценка). *
 в)
 Описание на дейностите,